Varmárskóli er þátttakandi í Comeniusarverkefninu „ Communication is an art “ . Dagana 28. nóvember – 2. desember fóru tveir nemendur úr 10. bekk þau Björn Bjarnarson og Alexandra Líf Benediktsdóttir og tveir kennarar þær Jóna Dís Bragadóttir og Guðlaug Ósk Gunanrsdóttir í Comeniusarferð til Malmö í Svíþjóð . Tilgangur ferðarinnar var að taka þátt í verkefninu „ Communication is an art “ , en skólinn fékk styrkt til að taka þátt í þessu verkefni . Þetta er tveggja ára verkefni og taka sjö lönd þátt , en þau eru Tyrkland , Ítalía , Spánn , Pólland , Þýskaland , Svíþjóð og Ísland . Í Malmö hittust fulltrúar frá öllum löndum , nemendur og kennarar og unnið var með leiki og leiklist . Nemendur Varmárskóla stóðu sig frábærlega og var sérstaklega rætt um það hversu góðir fulltrúar þau væru . Þetta er fjórða ferðin sem farin er , en næsta ferð verður í apríl og þá verður farið til Þýskalands , í maí kemur hópurinn síðan til Íslands . Alls eru þetta um 70 manns , kennarar og nemendur . Jóna Dís , Guðlaug Ósk , Björn og Alexandra Líf